Firmin Ngrébada

Firmin Ngrébada (født 1968) er en sentralafrikansk politiker som har vært statsminister i Den sentralafrikanske republikk siden 25. februar 2019.

Han ble utnevnt etter at det var inngått en fredsavtale mellom myndighetene og 14 væpnede opprørsgrupper i et forsøk på å få slutt på borgerkrigen i landet. Han ledet også myndighetenes delegasjon i fredsforhandlingene.

Politisk karriere 
Ngrebada har studert jus og han tok i 1994 mastergrad i offentlig rett ved Universitetet i Bangui. Han arbeidet med sosialrett og arbeidslivsrett i det offentlige fra 1993.

Han var visekabinettsjef under Simplice Sarandji mens Sarandji var kabinettsjef og Faustin-Archange Touadéra var statsminister. Senere ble han også kabinettsjef og stabssjef før han i februar 2019 ble utnevnt til statsminister.

Referanser 

Sentralafrikanske politikere